Татарстан Республикасы

Кайбыч муниципаль районы

Кошман авыл җирлеге Советының һәм башкарма комитетының 2018 нче елда эшләнгән эшенә отчеты һәм алда торган бурычлар.

**Хөрмәтле җыенда катнашучылар һәм килгән кунаклар!**

 Узган елның 6 нчы февралендә үткән отчет җыелышында түбәндәге эшләр беркетмәгә язылып, 2018 елга район башлыгының контролендә торучы эш планына кертелгән иде:

1.Татарстан урамында асфальт юл астына куелган трубаны зур диаметрлысына алыштырырга;

2.Кошман мәктәбендә агымдагы ремонт эшләрен башкарырга ;

3.”Дубрава” җәмгыяте һәм пайчылар арасында җир пайлары буенча килешүләр төзү процессын яңартырга,пай җире өчен түләүне җайга салырга;

4.Чишмә суына ясалган каптажга ремонт ясарга;

5.Авыл эчендәге елгага ясалган буада өстәмә труба куерга;

6.Кошман авылында заманча 4 Gинтернет урнаштырырга;

7.Сөт җыючы Камалиева Әминәдән җыелган сөткә түләүне тәэмин итәргә.

Шулай ук Президент программалары буенча кергән эшләр:

 1. Сәгыйди һәм Заречная урамнарына юл салу ;

2.Урамны яктыртучы утларны алыштыру;

3.”Чиста су “программасы буенча яңа су башнясы урнаштыру;

4.Мәдәният йорты бинасына капиталь ремонт

5.Авыл җирлеге башкарма комитеты урнашкан бүлмәләргә ремонт;

 Әлеге эшләрдән тыш,әлбәттә,безнеңалда халыктан җыелган үзара салым акчасына һәм бу акчага кушылып республикадан бирелгән субсидия акчасына планлаштырылган эшләрне тулысынча башкарубурычы куелган иде.

 Мин үз чыгышымда 2018 елда планга кертелгән эшләрнең нинди күләмдә үтәлешенә анализ ясарга һәм 2019 елга алда торган бурычлар белән таныштырырга телим .

**АВЫЛ ҖИРЛЕГЕ БЮДЖЕТЫ**

 2018 елда авыл жирлеге башкарма комитеты бюджетының керем өлешенең планы 3 млн. 437 мең сум булса, үтәлеш 3млн 474 мең сумны тәшкил итте .Бу суммага халыктан җыелган 318500 сум үзара салым акчасы һәм бергә дүрт исәбе белән дәүләттән бирелгән 1млн 274000 субсидия акчасы да кушылган. Чыгым өлеше 3 млн 559 мең сум.Бюджетта каралган акча 101 % ка үтәлде. Ел башына счетта 53мең 196 сум акча исәпләнә.

|  |  |  |  |
| --- | --- | --- | --- |
|   | Уточненный годовой план | Исполнение | % |
| Земельный налог | 293000 | 293960,47 | 100% |
| Налог на имущество | 78000 | 124117,41 | 159% |
| Подоходный налог | 76000 | 75219,07 | 99% |
| Доход от сдачи в аренду имущества | 5200 | 3489,48 | 67% |
| Единый с\налог | 44500 | 44696,32 | 100% |
| Госпошлина за совершениенотариальных действий | 1000 | 800,00 | 80% |
| От платных услуг(сбор денег за воду) | 320508,27 | 385790,54 | 120% |
| Штраф | 2000 | 0 | 0% |
| Прочие неналоговые доходы(самообложение) | 318500 | 318500 | 100% |
| Всего собственный доход | 1 209808,27 | 1 246573,29 | 103% |
| Безвозмездные поступления | 2 227148,16 | 2 227148,16 | 100% |
| Доходы | 3 436956,43 | 3 473721,45 | 101 % |
| Расходы | 3 559216,43 | 3 559216,43 | 100% |

 Авыл җирлеге бюджеты республикадан бирелүче дотация өлешеннән тыш үзебездән жыелган салымнар һәм керемнәр исәбенә тулыландырыла.Ул бюджет суммасының 35,9% ын тәшкил итә.Аның планы 1 млн 209808 сум булса үтәлеш 1 млн 246573сум , ягъни 103 % булды.Монда 318500 сум үзара салым акчасы һәм су өчен җыелган 385790,54 сум акча да керә,алар шулай ук бюджетның керем һәм чыгым өлешендә чагылыш табалар.

 2018 елда 124117сум физик затлар мөлкәтенә салым (үтәлеш 159 % ) , 293960сум җиргә салым җыелды (үтәлеш100%). Физик затлар кеременә салымның үтәлеше 75219 сум, 99 % булды. Авыл җирлеге бюджетының нигезен тәэмин итүче салымнар авырлык белән жыела . Җир һәм мөлкәткә, шулай ук транспортка салым буенча булган бурычларны җыеп бетерү республика җитәкчелеге контролендә тора.Соңгы төр салымны түләмәгән транспорт хуҗаларының исемлеге ГАИ хезмәткәләренә һәм участковыйларга биреләчәк. Экранда салым түләү буенча бурычы 1000 сумнан зур булган кешеләрнең фамилияләре күренә. Исемлектә риэлторлар аркылы гына йорт-җирне сатып алганнан соң,бөтенләй күзгә күренмәүче милек хуҗаларының булуы бурычларны җыеп бетерү эшенә комачаулык ясый.

**ЙОРТЛАР ТӨЗЕЛЕШЕ**

 Кошман авыл җирлеге составына Кошман авылы һәм Урсак урманчылыгы поселогы керә. Авыл җирлеге территориясендә 308 йорт исәптә тора, шуларның 220 сендә кеше яши, 88 ен дача булып торучы һәм буш йортлар тәшкил итә.Буш йортларның саны урманчылык хисабына арта, анда 42 йортның 12 сендә генә кеше яши. Бүгенге көндә исәптә торучы 308 йортның 279 ы шәхси йорт булып санала,калганнары лесхоз һәм колхоз квартиралары. Авылыбыздагы төзек һәм матур йортларның саны елдан-ел арта бара.

2018 елда гомүми мәйданнары 283 кв.м. булган 3 яңа йорт – Камалиев Альберт,Саттаров Наил,Саттаров Камил йортлары теркәү узып сафка басты.ТР бюджетыннан Камалиевларга “Гражданнар” программасы буенча 637980 сум,”Авылда яшәүче яшь гаиләләрнең һәм яшь белгечләрнең торак шартларын яхшырту” программасы буенча Илнар һәм Гөлназ Нафиковлар гаиләсенә 1 млн 305360 субсидия бирелде. Программа алга таба да эшләсә, яшь гаиләләр авылда кала, матур яңа йортлар саны арта дигән сүз, чөнки әлеге программа буенча 9 йорт төзелде,8 яшь гаилә чиратта тора.

 Шулайук отчет елында Мәдинә һәм Рамил Хәмидуллиннар,Динә һәм Илдар Вилдановлар, Алинә һәм Фаил Сиразеевлар яңа йортларына күчтеләр.Альбина һәм Зөфәр Гатиятуллиннар ,Гөлназ һәм Риваль Салаватуллиннар , Илнар һәм Гөлназ Нафиковлар, Мәхмүт һәм Гөлсу Сагуновларның яңа йортларытөзелеп бетү алдында. Якын киләчәктә бу йортларда да өй туйлары гөрләсен дигән теләктә калабыз.

**АВЫЛ ҖИРЛЕГЕНДӘ ЯШӘҮЧЕЛӘРНЕҢ ШӨГЫЛЕ**

 Кошман авыл җирлегендә бүгенге көндә 794 кеше яши, шуларның 754 е Кошман авылында, 40 ы Урсак урманчылыгы поселогында гомер кичерә. Милләт буенча карасак,барлык кеше санының 98,61 % ы,ягъни 783 кеше татарлар,9 кеше рус милләтеннән,1,13 %,2 кеше чуваш милләтеннән,0,25 %.794 кешенең 221 е картлык буенча пенсия яшендә, 33 инвалид, авыл хуҗалыгында эшләүчеләр 20 кеше, бюджет өлкәсендә-106 кеше,төрле оешмаларда эшләүчеләр 47 кеше, районнан кырыйга китеп эшләүчеләр- 106 кеше, эшмәкәрләр һәм аларда килешү белән эшләүчеләр- 23 кеше, крестьян-фермерлык хуҗалыгын төзүче 2 кеше, урман хуҗалыгында 6 кеше эшли .Шул ук вакытта беркайда да эшләмәүче 15 кеше бар.

 Халыкка хезмәт күрсәтүче түбәндәге учрежденияләр исәпләнә:

1.Кошман төп белем бирү мәктәбе ;

2.Балалар бакчасы;

3.Китапханә;

4.Фельдшер-акушерлык пункты;

5.Мәдәният йорты

6.Почта бүлекчәсе

 Кошман филиалы ”Ак Барс Холдинг” составында булган “Дубрава”агрофирмасы составына керә. Кырларда чәчү,урып-җыю эшләрен хәзер күрми дә калабыз. Фермада эшләүчеләр өчен дә уңай шартлар тудырылган.Бүгенге көндә мөгезле эре терлекнең баш саны-503 баш,шуның 174 башы-савым сыерлары,139баш -буаз таналар.Фермада 17 кеше хезмәт куя.Отчет елында республика программасы буенча 1 сыерлар торагында 1 млн 200 мең сумлык ремонт эшләре үткәрелгән.Шул ук сумма белән бу елга да янә бер сыерлар торагына ремонт үткәрү планга кергән.

Шулай ук авыл җирлеге депутаты Марат Садриев та крестьян-фермерлык хуҗалыгы оештырып ,кешеләргә эш урыннары булдырып,уңышлы гына эшен алып бара. Узган җыелышта авыл кырыенда бал кортларына яраклы культуралар чәчү һәм терлек асраучыларга кырдан салам алып кайтырга мөмкинлек тудыру турында сүз булган иде.Агрофирма тарафыннан мондый культуралар чәчелмәде,Садриев Марат КФХ сы тарафыннан 150 га рапс чәчелгән.2019 елда агрофирма Кече Кошман зираты янында 200 га ,ферма янында 100 га рапс чәчүне планлаштыра. Саламны кырдан алганда,башта каршылыклар булса да, соңыннан теләгән күләмдә алу мөмкин булды.

**АВЫЛ ҖИРЛЕГЕНДӘ ШӘХСИ ХУҖАЛЫКЛАР**

 Бүгенге көндә авыл җирлегендә шәхси хуҗалыкларны үстерү , бу юнәлештә халыкның активлыгын арттыру,аларга ярдәм итү - район җитәкчелеге алдында торган иң өстенлекле мәсьәләләрнең берсе булып тора . Бу эш район буенча якын елларга төп үсеш юлы итеп билгеләнде.Авылның тоткасы-шунда яшәүче гаиләләрдә. Авылларда тормыш шартлары көннән-көн яхшыра бара.Кемнең эшләргә теләге бар,кулыннан эш килә-булдыра.Безнең җирлектә дә тырышып хезмәт итеп, өстәмә керем алып,гаилә бюджетын тулыландырырга теләүчеләр бар. Җир алып, бүгенге көндә 15 кеше 92 га җирне пай җирләреннән аерып алып,үзләре эшкәртәләр.ТР ның авыл хуҗалыгы һәм азык-төлек министры Марат Әхмәтов фикеренчә “Иң яхшы бизнес-балаларга мираска калдырырлык бизнес”.Гаиләләре белән авыл бизнесына кереп китүче - Гүзәлия һәм Ринат Шәфиевләртерлекчелек белән шөгыльләнәләр.Әлеге булдыклы яшь гаиләнең үз көчләре белән 30 баш терлеккә исәпләп салынган сарайларында хәзерге вакытта3 ат, 23 баш мөгезле эре терлек бар. Шуларның 5 се сыер,18 башы симертүдәге үгезләр. Июль аенда Ринат Ит эшкәртү юнәлеше буенча шәхси эшмәкәр булып теркәлде.Хәзерге вакытта ул Кече Кошмандагы кибет бинасын ит эшкәртү өчен цех итеп үзгәртеп ясау белән мәшгуль.Алга таба цехта фарш, пилмән , ярымфабрикатлар хәзерли башларга уйлый Шәфиевлар.Ринат бер елга 15 баш тирәсе үзе үстергән терлек суя.Шулай ук һәр атнада,кырыйдан алып кайтып,күпмедер симертеп , 7-8 баш мөгезле эре терлек суеп сата.Ринат бернинди отход калдырмыйча,суйган терлекнең чиста иттән калган бөтен өлешен Бөреле җәнлек совхозына озата.Биредә һәр эш җайга салынган,хәтта эчәкләр юу өчен дә җайланма ясалган. Хуҗалыктагыбиш сыерныңсөтен тормыш иптәше Гүзәлия эшкәртеп,корт,эремчек,каймак итеп сатып,гаилә бюджетына саллы өлеш кертә. Аена якынча 150 кг корт ясый ул.“Үзъмәшгульлек” программасы буенча бу гаиләгә 117600 сум акча бирелде.Безнең алда торган бурычларның берсе-авыл хуҗалыгы кооперативлары төзү.Шәфиевларның бу эшне башларга бөтен мөмкинлекләре бар.29 ноябрьдә “Авыл кешесенең эшлеклелек активлыгын арттыру һәм кече хуҗалык формаларын үстерү буенча чаралар турында”гы зона киңәшмәсендә иртә таңнан торып,төнгә кадәр хезмәт куйган ,авылны яратып яшәүче Ренат Шәфиев “Иң яхшы шәхси ярдәмче хуҗалык”номинациясендә җиңүче буларак бүләкләнде. Без бу киңәшмәдә халыкның тормыш-көнкүрешен,яшәү рәвешен күрсәткән,шулай ук шәхси хуҗалыкларда җитештерелгән продукцияне үз эченә алган күргәзмә белән катнаштык.

 Авыл җирлегендә бүгенге көндә 26 йөк машинасы, 165 җиңел машина , 18трактор, 32 мотоблок бар. Авылда шәхси экскаваторы,бульдозеры,бәрәңге утырту,алу җайланмалары булган трактор хуҗаларының булуы уңай күренеш,чөнки авыл җирендә эшне оештыру өчен аларның һәрберсе кирәк.

Соңгы елда кулдан җыелган мини-тракторлар саны да арта бара.Насретдинов Айдар тарафыннан ясалган шундый трактор Республика буенча Яшь кулибинчылар конкурсында 1 урынны алды.Бертуган Насретдиновларның тракторларын күргәзмәдә тирә-як районнардан килгән коллегалар зур кызыксыну белән карадылар.

**АВЫЛ ҖИРЛЕГЕНДӘ БУЛГАН ТЕХНИКА САНЫ**

|  |  |  |  |  |  |
| --- | --- | --- | --- | --- | --- |
|  | 2014 | 2015 | 2 2016 | 2017 | 2018 |
| Тракторлар | 20 | 20 |  21 | 18 | 18 |
| Җинел машиналар | 128 | 149 |  155 | 162 | 165 |
| Йөк машиналары | 22 | 22 |  17 | 17 | 26 |
| Мотоблоклар | 6 | 10 | 28 | 30 | 32 |

 Дәүләттән төрле программалар һәм грантлар рәвешендә бирелүче ярдәмнән һәркем файдалана ала. Хөкүмәт ярдәменең максаты - савым сыерларының баш санын , терлекчелек продукциясе җитештерүне арттыру,гаиләләргә акча эшләү мөмкинлеге тудыру ,халыкны эшле итү.

Республикада 2015-2018 елларда 1,5 меңнән артык мини-ферма төзелгән,моңа 261 млн. сум акча бүлеп бирелгән.Бу чорда бездән өч гаилә бу программага катнашып субсидия алдылар.Бүген бу өч хуҗалыкта 19 баш сыер исәпләнә.Быелдан башлап сыерларны өч баштан сигез башка җиткерүчеләргә мини-ферма төзү өчен 400 мең сум,2баштан 5 башка җиткерүчеләр өчен 200 мең сум субсидиябирү каралган.Нәселле таналар сатып алу өчен дә субсидияне бер башка 40 мең сумга кадәр, товарлыклы таналар өчен 30 мең сумга кадәр арттыру уңай хәл ителде.2019 елдан “башлап йөрүче фермерпрограммасы өчен 3 млн урынына 5 млн.сум,гаилә терлекчелек фермалары өчен 10 млн сум урынына 30 млн сумга кадәр акча каралган.Крестьянга әле кайчан моның кадәр акча биргәннәре бар?

 Авылда халык нигездә авыл хуҗалыгы продукциясен җитештереп көн күрә. 2018 елда шәхси хуҗалыклардан сатылучы продукция күләменең исәбен алып, һәр айга анализ ясалды. 12 айга бер хуҗалыкка уртача керем 118526 (узган ел 107205) сум тәшкил итте. Монын нигезендә ит, сөт, бал, бәрәңге сатудан алынган һәм халыкка техника белән хезмәт күрсәтүдән кергән керем ята. Бу район буенча ин зур күрсәткечләрнең берсе һәм халыкның яшәү дәрәҗәсен күрсәтә торган сан. Атаклы умартачылар авылында 21 хуҗалыкта 416 умарта оялары исәпләнә. Бал җитештерүчеләр белән беррәттән яшелчә,бәрәңгедән зур уңыш алучы хуҗалыклар да бар.

Көз көне ярминкәләр башлану белән районда һәм Казанда оештырыла торган бу ярминкәләрдә без дә актив катнашабыз , шәһәр халкы авылдан килгән сөт продукциясен ,яшелчәне яратып ала.

**ШӘХСИ ХУҖАЛЫКЛАРДАТЕРЛЕКНЕҢ БАШ САНЫ**

|  |  |  |  |  |  |
| --- | --- | --- | --- | --- | --- |
|  | 01.01.2015 | 01.01.2016 | 01.01.2017 | 01.01.2018 | 01.01.2019 |
| Мөгезле эре терлек,барлыгы | 325 |  | 394 | 418 | 414 |
| Шул исәптә сыерлар | 119 | 115 | 123 | 117 | 103 |
| Дуңгызлар | 0 | 0 | 0 | 0 | 0 |
| Сарыклар | 428 | 446 | 458 | 462 | 448 |
| Кәҗәләр | 6 | 17 | 20 | 18 | 17 |
| Атлар | 10 | 12 | 17 | 18 | 22 |
| Кош-корт | 3286 | 3310 | 3285 | 3325 | 3250 |
| Умарта оялары | 316 | 320 | 325 | 390 | 416 |
| Куяннар | 20 | 25 | 27 | 23 | 28 |

Авыллардагы мәшгульлекнең төп юнәлеше- шәхси хуҗалыкларда терлек, бигрәк тә сыер асрау.Моның өчен тиешле шартлар һәм хезмәт кешесенә уңай мөнәсәбәт тудырылуы шарт.

Авыл җирлегендә 103 баш савым сыеры исәптә. Хуҗалыктан сөтне өч шәхси эшмәкәр җыя. 29 хуҗалык ООО “Молторг” исеме астында теркәлгән сөт җыючы эшмәкәр Степанидин Сергей Николаевичка , 24 хуҗалык Бортастан Суфия апа Биктагировага ,урманчылыктагылар Корноуховога Зайнуллин Илнар Минзаһит улына тапшыра. Бернинди чикләүләр юк, халык кемгә тели, сөтен шул сөт җыючыга тапшыра. Сөт акчасының вакытында түләнүе,аның югары бәядән кабул ителүе,бу өлкәдә тәртип булу мөһим.Бүгенге көнгә Молторг белән Зайнуллин 18сум белән декабрь аен япты , Биктаһировлар январь аеның 15 көненә 18**с**ум белән исәп-хисап ясады.

Чагыштырып карасак, былтыр январь аенда сөтнең бәяләре 14 сум булган.

 Узган отчет җыелышында Камалиева Әминә апаның үзеннән киткән 8 сөт тапшыручыга акча түләмәве турында сүз күп булды.Акчасыз калучылар исемлегенә тагын 11 кеше-апрельгә кадәр сөт бирүче апалар өстәлде.19 хуҗалыкның күптөрле мәшәкатьләр һәм чыгымнар белән асраган сыер сөтенең акчасы ,ә бу якынча цифрларда 353522 сум, Әминә апа кесәсендә калды. Ике арада килешүләр булмау сәбәпле,алып барылган тикшерү эшләренең әлегә нәтиҗәсе булмады. Бу очракта, Әминә апа авылдашларының битенә төкерде дип кенә әйтәсе кала.

 Дәүләт зур хезмәт куеп, ит һәм сөт җитештерүче авыл кешесенә ярдәм күрсәтергә тырыша. Татарстанда шәхси ярдәмче хуҗалык тотучыларга чыгымнар өлешен каплауга субсидияләр бирү программалары тормышка ашырыла. Февраль аенда бер сыер тотучыга-ике мең,ике сыер асраучыга һәр башка 3 мең, өч һәм аннан күбрәк сыер тотучыга һәр башка 4 мең сум күләмендә субсидия түләнде. Отчет елында 118 баш сыерга барлыгы 366000 сум,17 баш кәҗәгә 500 сум исәбеннән 8500 сум субсидия бирелде.Шулай ук ат асраучыларга да ярдәмнең бу төре күрсәтелде: өч яшьтән зуррак бия асраучы 15 хуҗалык 18 баш атка азык алу өчен 3000 сум исәбеннән 54000 сум субсидия алдылар.Чеби,бибиләр өчен -3 хуҗалыкка 16000 сумлык акча өлешчә кире кайтарылды**.**Шулай ук ветеринар хезмәт күрсәткән өчен түләнгән 500 сумның 300 сумы субсидия рәвешендә кире кайтарылды.Документ җыеп тапшырган 41 сыер хуҗасына 12300 сум акча бирелде.Барлык субсидия акчасының күләме 456800 сумны тәшкил итә.Алган субсидияләрне максатчан куллануның мөһим булуын,савым сыерлары,кәҗә һәм атлар өчен акча алучылар бер ел ,мини-ферма төзергә дип алучылар 5 ел дәвамында мал-туарның баш санын киметмәскә тиеш икәнлеген субсидия алучылар белә,чөнки гаризада бу турыда кул куялар.Ләкин бу эш үтәлә дип әйтеп булмый.Закон буенча,баш санын сакламаган хуҗалыклар субсидия акчасын кире кайтарырга бурычлы.

Алдагы елның 1 январе белән чагыштырганда мөгезле эре терлекнең 4, сыерларның баш саны 14 башка кимүе күзәтелә. 16 хуҗалыкта 17 баш сыер саны кимегән ,7 хуҗалык бөтенләй бетергән. Шул ук вакытта моңа кадәр 1 сыер асраучы 3 хуҗалык икешәр сыер тота башлаганнар.Авыл җирлегендә 3-4, хәтта 8 баш сыер асраучы хуҗалыкларыбыз бар : Бүгенге көндә Фоат һәм Айгөл Хәмидуллиннар-8 баш, Рөстәм һәм Гөлнара Бургановлар - 6 баш, Гөлфия һәм Илшат Әхмәтшиннар,Гүзәлия һәм Ринат Шәфиевлар -5 баш, Илшат һәм Люция Хәмидуллиннар, Илнар һәм Гөлназ Нафиковлар ,Миләүшә һәм Рөстәм Назмутдиновлар,Фәридә апа Миңнуллиналар ,Урсак урманчылыгында Светлана һәм Марс Сәмигуллиннар 3 әр баш сыер асрыйлар.Алар белән рәттән 2 сыер асрап күп кенә сөт тапшыручы 11 хуҗалык бар.

 Отчет чорынын 12 аенда 438,1 ц, (узган елга караганда 2 центнерга артыграк ) сөт сатылып, сыер хуҗаларына 6 млн 223 мең сум акча керде. Бер сыерга уртача сөтнең күләме 3712 кг.

Безнең җирлектәге лейкозлы сыерлар турында да әйтеп узмыйча булмый,соңгы алынган кан анализлары буенча Олы Кошманда кан алынган 59 сыерның 11ендә Кече Кошманда 42 сыерның 14 ендә,урманчылыкта 9 сыерның берсендә лейкозга уңай реакция күрсәтүе билгеле булды.

 Май аенда ике көтүгә дә агрофирмадан сорап,Урсак фермасыннан үгезләр алып кайттык. Үгез караган өчен Түбән Кошманда Ахметшин Илшатка, бер баш сыерга 550 сум исәбеннән 5150 сум, Югары Кошманда Сабиров Хәсәнгә 18700 сум акча җыеп бирдек. Югары Кошмандаисемлектәге һәр кеше акча биреп бетерде,Түбән Кошманда үзләренә биргән 4 кешедән тыш, 2 хуҗалык 3 баш сыер өчен фермага алып бардык дип акча бирмәделәр.Көтү чиратын оештырып әйтеп йөрүче Фатыхова Мәдинә апа белән Ногманова Роза апа килешү нигезендә бер чиратка 450 сум исәбеннән акча җыйдылар. Үгез караучыларга да,көтү чиратын оештырып әйтеп йөрүчеләргә дә сүзне тыңлап, башкарган эшләре өчен рәхмәт әйтәм.Сыерларны көтүгә кумыйча чыгарып бәйләү очракларын туктатырга кирәк,көтүләр терлек көтүлектә йөрсен өчен оештырыла.

 Узган җәйдә тирә-як районнар белән беррәттән Кайбыч районында да кош гриппы таралу очраклары булды.Яз җитү белән күпләп йорт кошлары сатып алу башлана.Мин сезгә бик сак булырга,ветеринария справкалары булмаган эшмәкәрләрдән кош-корт сатып алмаска киңәш итәр идем.

 Авылда 433 җир пае хуҗаларының 80 е җир пайларын “Садриева” КФХ сына, калганнары “Дубрава” агрофирмасына арендага бирделәр.Агрофирма тарафыннан җир пайлары өчен 2018елда бер гектарга 600 сум исәбеннән (5,6\*600=3360) 751000сумлык арпаның 1 кг ы 9,50 тиеннән,бодайның 1 кг ы 10 сум исәбеннән 79 тонна арпа һәм бодай бирелде;Агрофирманың пай хуҗаларына **188057** сумлык бурычы бар.

 “Садриев” КФХ сында пай җирләре булучыларга тулысынча печән һәм икмәк белән бер гектарга 550 сум исәбеннән 246400 сумлык исәп-хисап ясалды .Барлыгы 7 сум 70 тиен белән белән 10,9 т арпа,10 сум белән 9 т бодай,1 рулоны 900 сум белән 51 рулон печән,8100 сум акчалата бирелгән,17900 сум подоходный налог күчерелгән.

 Безнең һәр җыелышта агрофирма белән пай җире хуҗалары арасында килешү төзергә кирәклеге турында сүз бара. Бу эш бүгенгәчә ачык булып тора.Сәбәбен биредә катнашучы агрофирма вәкилләре аңлатып үтәр дип уйлыйм.

**СУ БЕЛӘН ТӘЭМИН ИТЕЛЕШ**

 Авыл җирлегендә 11,2 км суүткәргеч, 4 башнялы скважина , 2 каптаж исәпләнә. Ел дәвамында су җитмәү проблемасы булмады. Башняларның икесен : чишмә суына тоташтырылып мәктәп янына куелганын һәм Кече Кошманда урнашканын су җитмәгән чакта гына кулланабыз. Суга кытлык , нигездә, май-июнь айларында,яшелчәләргә су сибү таләп ителгән вакытта күзәтелде. Бу урында агызу дип әйтсәк дөресрәк тә булыр,чөнки су шланглары буразна арасында агып ятты. Хәзер күп кеше бакчасында азык чөгендере,люцерна үстерә. Бу бер яктан яхшыдыр да, ләкин җәйнең кызуында 2-3 көн яңгыр яумый торса, халык суны шунда сиптерә башлый. Аскы урамнарда яшәүчеләр бакчага сиптереп, артык сарыф иткәнлектән,су югарыда урнашканнарга барып житә алмый. Бакча сезоны тәмамлангач яки яңгырлардан соң,проблема үзеннән-үзе хәл ителә.

 Кече Кошманда башня проблемасы моңа кадәр күп тапкырлар кузгатылса да, финанслар белән бәйле рәвештә чишелеш тапмыйча тора иде. Район башлыгы Альберт Илгизәрович сүзендә торды һәм бу мәсьәләне уңай якка хәл итте: бу эш 2018 елда “ Чиста су” программасы аша башкарылачак. 3 млн 500 сумлык бу эш яңа скважина бурить итүне , яңа башня утырту, тирә-ягын тотып алу,50 метр трассага тоташуны үз эченә ала.Эш инде башланып китте.Проект ясаучылар килеп карады,алар сораган кирәкле документларны тутырабыз, җирнең тиз арада межаланган булуы мөһим иде ,чөнки җиргә документ булмаса,программадан төшеп калу куркынычы булды.Суга кадәр җир буенча үзенең проблемалары килеп чыкты. Иске башняның үзе дә,скважинасы да чертадан чыгып,дәүләт җирләрендә утыра.Ә санитар зона 60 ка 70 метр булырга тиеш,бу үзенә күрә бик зур мәйдан, һәм ул авыл җирләреннән кырыйга чыгарга ,башка категория җирдә булырга ,зиратлар янына якын урнашырга тиеш түгел.Шуңа күрә безгә авыл ягына таба керергә туры киләчәк. гидрогеологлар заключение ясады, скважина элеккесеннән ерак булмаган урында бурить ителәчәк, суның күләме җитәрлек, катылыгы нормадан аз гына югары.

 Олы Кошманда югарыда урнашкан йортларга, мәктәпкә башнядагы суның басымы кимү белән су килми башлый иде. Үзара салым акчасына башняда суны бер югарылыкта тотучы датчик һәм насос белән автоматик һәм кул режимында идарә итү автоматикасы урнашкан шкаф урнаштырылды . Сентябрь аенда датчик куелганнан соң , югарыда урнашкан йортларда да тәүлек әйләнәсе суның басымы сакланды. Шул ук вакытта электр энергиясенә экономия дә барды,чөнки су тулган очракта башня кырыена агып ятмый. Мисал өчен : алдагы елның сентябрь-декабрь айларында 10301квт электр энергиясе кулланылган булса ,2017 нең шул ук 4 аенда 5995 квт,ягъни 4306 квт экономия ясалган . Быелның январь аенда гына да нәкъ 1000 квт ка экономия бу башняда. Автоматиканың эшен карап торырга Сабиров Хәсәнне билгеләдек.Суны җибәреп торучыга түләнгән акча килешү нигезендә аңа түләнә. Ләкин 30 январь көнне датчик сафтан чыкты, шуңа күрә янә кул режимына күчеп тордык.Аның сафтан чыгу сәбәбен подрядчик завод брагы белән аңлата.Чөнки салкында ул катырга тиеш түгел иде , аңа җылыткыч куелган. Шул көнне үк подрядчик яңа датчикка Мәскәүдәге заводка заказ бирде, ул 3 атнада өлгерә һәм ул аны гарантия белән алыштырачак.Тыныч кына көтеп торыйк,чөнки кул режимында да су белән проблема булмаячак алла боерса. Автоматика куелганчы башняның гөмбәз урынында булган тишекләрне сварка белән ямауны оештырдык.

 Электр һәм газ кебек ук, судан кулланган өчен дә түләү бар.Тарифлар ел саен 1 июльгә арта. Бүгенге көндә 1 куб.м.суның бәясе 17,85 тиен.1 июльдә аның 18,38 булуы көтелә.(53 тиен).Мисал өчен,йортына су кергән һәм чыгып киткән бер кеше хәзер 51 сум 23 тиен түләсә,1 июльдән ул 52,75 тиен булачак.Су өчен акча сез экранда күргән норматив тариф нигезендә йорттагы яшәүче кеше санына , суның кайдан алынуына карап, терлек,мунча, 4 айга бакчага су сипкән өчен исәпләнә.Льготалы категориягә кергән гражданнар үзләренә тиешле бәянең яртысын түли. 2018 нче елда судан кулланган өчен халыктан **385790,54**сум (узган ел **365598,00** сум) күләмендә акча җыелды һәм авыл җирлеге башкарма комитетының счетына кертелеп барды .

**2018 елда су өчен җыелган акча**

|  |  |  |  |
| --- | --- | --- | --- |
| Айлар | Кошман | Урсак урманчылыгы | Барлыгы |
| Гыйнвар | 28279,28 | 1130,72 | 29410,00 |
| Февраль | 28263,91 | 1130,72 | 29394,63 |
| Март | 28317,17 | 1130,72 | 29447,89 |
| Апрель | 28291,47 | 1130,72 | 29422,19 |
| Май | 35791,47 | 1505,72 | 37297,19 |
| Июнь | 35791,47 | 1505,72 | 37297,19 |
| Июль | 35791,47 | 1505,72 | 37297,19 |
| Август | 35791,47 | 1505,72 | 37297,19 |
| Сентябрь | 28423,22 | 1130,72 | 29553,94 |
| Октябрь | 28387,56 | 1130,72 | 29518,28 |
| Ноябрь | 28426,73 | 1130,72 | 29557,45 |
| Декабрь | 29166,68 | 1130,72 | 30297,40 |
| Барлыгы | 370721,90 | 15068,64 | 385790,54 |

Ел дәвамында су өчен җыелган акча түбәндәгечә кулланылды:

 1. Су суыртучы өч хезмәткәргә түләү өчен салымнары белән берлектә 42981,60сум акча күчерелде;

**2.** Башняларга су кудыру өчен кулланган электр энергиясе өчен 223571,47 сум күчерелде. Күргәнегезчә,су өчен җыелган акчаның күп өлеше ,бу очракта 58 % башняларга су кудыру өчен кулланган электр энергиясенә күчкән. Отчет елында 33436 квт ,(25968) алдагы ел белән чагыштырганда 7468 квт ка күбрәк электр энергиясе кулланылган.

3. Ел дәвамында авыл җирлеге депутаты Сабиров Ибраһим үз техникасы белән ике авылның да көтүлекләрендә буалар буды,көтү чыгып йөри торган урыннарны ясады,клуб бакчасына кирәк булган 3 машина кара туфрак казып төяде,күп кенә каты-кура үскән мәйданнарны чаптырды.Барлыгы 16900 сум хезмәт хакы салымнары белән берлектә 19700,00 сумүз техникасы белән хезмәт күрсәткән Сабиров Ибраһимга килешү нигезендә хезмәт хакы буларак күчерелде.

4.1326,00 сум **с**у өчен салым күчерелде;

 5.10979,24 сум Яңа башня өчен җирне геодезик үлчәү өчен күчерелде.

|  |
| --- |
| 6. Мәктәп территориясен тоту өчен 21949,96 сумлык профтрубалар алынды.Ел ахырына счетта калган су акчасы **40734,27**сумны тәшкил итә. |

**2018 елга су өчен җыелган акчаның чыгымы.**

|  |  |  |
| --- | --- | --- |
| Җыелган су акчасының күләме | Эшнең төре | Тотылган су акчасының күләме |
|  | Су суыртучы өч хезмәткәргә хезмәт хакы; | 42981,60 |
|  | Башняларга су кудыру өчен кулланган электр энергиясе өчен түләү; | 223571,47 |
|  | Транспорт белән хезмәт күрсәткән Сабиров Ибраһимга хезмәт хакы; | 19700,00 |
|  | Су өчен салым күчерү; | 1326,00 |
|  | Яңа башня өчен җирне геодезик үлчәү; | 10979,24 |
|  | Мәктәп территориясен тоту өчен профтруба | 21949,96 |
| **385790,54** |  | **345056,27** |
|  Ел ахырына счетта калган су акчасы  | **40734,27** |

**ЮЛЛАР ЧЕЛТӘРЕ**

 Җирлекне үстерү һәм халыкның яшәү сыйфатын яхшыртуга юнәлдерелгән республика программалары безнең җирлектә дә уңышлы тормышка ашырыла. Юлларны төзекләндерү проблемасының елдан-ел уңышлы хәл ителә баруы-моның ачык мисалы.Юл- авыл яшәеше өчен иң мөһим инфраструктура челтәрләренең берсе. Авыл җирлегендәге юлларның гомуми озынлыгы 8км 351 м тәшкил итә.Шуларның Кошманда 1км 280 метрына асфальт һәм 5 км 301 метрына таш җәелгән,урманчылыкта 850 метр юлга таш җәелгән .Ягъни,барлык юлларның 89 % ы каты өслекле. 2018 елда янә 1460 метр : Республика программасы буенча 2 млн 131 мең 110 сумлык ,590 метр озынлыкта ,4,5 метр киңлектә Сәгыйди урамына ЩПС , муниципаль юл фонды счетыннан 1 млн 931850 сумлык 590 м озынлыкта ,237 метры 3,5 һәм 353 метры 4 метр киңлектә Заречная урамына ,Чишмәле урамының Әтрәч дип аталучы ягында 220 метрозынлыкта ,4,0 метр киңлектә юлны төзекләндерү үзара салым программасы буенча 522 мең сумга эшләнде. Бүгенге көнгә Чишмәле урамының калган 630 метр өлеше , 290 метр Зеленая урамы һәм Насрутдинов Айдар яши торган әлегә бер йортлы урам каты өслекле юл булмаган урамнар исемлегендә калып тора. 2019 елда санап үтелгән урамнарның икесенә: 100 метр озынлыкта Зеленая урамына һәм 130 м Чишмәле урамына юлны төзү белгәнегезчә,үзара салым акчасына башкарылачак.

 2013 елдан башлап безнең җирлектә юл эшләнмәгән бер генә ел да юк.2014 елда хәттә берьюлы 4 урам юллы булды.Районда юл көтеп утыручы авыллар бик күп, безнең җирлектәге юллар проблемасын уңай якка хәл итүе өчен без район башлыгына бик рәхмәтле. Әлбәттә, шундый зур финанс чыгымнары тотылып төзелгән юлларны саклау уртак бурычыбыз,яз-көз айларында шуны истән чыгармасак иде. Узган отчет җыелышында Мотыйгуллина Флюра апалар янында борылышта асфальт юл астына зуррак диаметрлы труба кую турында соравым беркетмәгә язылып, эш планына керсә дә, җаваплы дип куелган юллар идарәсе җитәкчесе трубалар салу безнең карамакта түгел дип,эштән баш тартты.

**ЭЛЕКТР УТЫ БЕЛӘН ТӘЭМИН ИТЕЛЕШ**

 Республикада социаль проект-авыл урамнарын яктырткыч лампалар белән тәэмин итү программасы эшли . Бу программа нигезендә 2015 елда урманчылыкта 8, 2016 елда Кече Кошманда урам яктырту системасы яңартылып, 25 энергия саклагыч яктырткыч урнаштырылган булса, 2018 елда Югары Кошманда да 45 шундый яктырткыч урнаштыру,300 метр СИП сузу планга кергән иде. 721 мен сум күләмендә республика бюджетыннан финансланган әлеге эш июль аенда төгәлләнде. Багана башындагы янган утларга тотылган электр энергиясе өчен авыл жирлеге бюджетыннан түләнә. Отчет елында урамнарны яктырту өчен 12098 квт электр энергиясе сарыф ителгән,узган елга караганда 4679 квт ка,2016 елга караганда 9118 квт ка кимрәк. 2018 елда моның өчен 72645,53 сум акча күчерелде.Экономиянең беренче сәбәбе таймерлар тору хисабына булса, икенчедән энергия саклагыч яктырткычлар урнаштырылу . Җирлектә багана башындагы утлар 100 %энергия саклагыч яктырткычларга алышынып бетте.Ай саен дистәләгән янган лампочкаларны алыштыру зур проблемага әйләнгән иде. Шуңа күрә бу эшне башкару өчен үзара салым акчасын да кулланырга туры килде.2015-2016 елларда программа нигезендә куелган энергия саклагыч яктырткычларның бүгенге көндә дүртесе янмый.5 ел гарантия белән куелган яктырткычларны эшләгән подрядчиклар яңасына алыштырырга тиеш булсалар да,башкарма комитет исеменнән кат-кат заявка бирүгә карамастан,бу эшне вакытында башкармыйлар.

**ЭЛЕКТР ҺӘМ ПОЧТА ЭЛЕМТӘСЕ**

 Авыл җирлегендә кеше яши торган 220 йортның 155 ендә телефон бар, 133 йортка интернет челтәре һәм 126 йортка кабельле телевидение тоташтырылган.Алдагы ел белән чагыштырганда хезмәтнең һәр төре берничә берәмлеккә арткан.Элемтәнең Кошман почта бүлегендә өч кеше: Хәмидуллина Люция Хәлил кызы , Вилданова Алсу Әфгалетдин кызы ,Сабирова Рушания Рафис кызы хезмәт күрсәтәләр.Урманчылыкта Фатыйхов Фәнис газета-журналларны Кайбычтан ташып хезмәт күрсәтә.Элемтәнең ике төре буенча эшнең торышын уңай дип бәяләргә була.Газета-журналлар,пенсия акчалары һәм субсидияләр үзвакытында таратыла.”Кайбыч таңнары” дип аталучы район газетасына язылу кампаниясе шома гына бармый.Халыкны борчыган яки кызыксындырган бөтен сорауга җавапны шуннан табып булса да, кеше яши торган 78 йорт район газетасын алдырмый.

2019 елның беренче яртыеллыгына безнең җирлектә 142 йорт район газетасына язылган ,64,5 %. Кошманда 208 йортка 134 экземпляр 64,4 %, урманчылыкта 12 йортка 8 экземпляр ,66,6 %.

|  |  |  |
| --- | --- | --- |
| Кайбыч таңнары | 2018 елның 1 яртыеллыгы | 2019 елның 1 яртыеллыгы |
| Кошман авылы | 135 63,4% | 134 64,4% |
| Урсак урманчылыгы | 10 77% | 8 66,6% |
| Барлыгы | 145 64% | 142 64,5% |

|  |  |  |  |
| --- | --- | --- | --- |
|  | **Кошман авылы** | **Урсак урманчылыгы** | **Барлыгы** |
| Телефон  | 142 | 13 | **155** |
| Интернет | 130 | 3 | **133** |
| Кабельле телевидение | 118 | 8 | **126** |

**ТӨЗЕКЛӘНДЕРҮ ҺӘМ ҮЗАРА САЛЫМ**

Без барыбыз да авылларыбызның төзек һәм матур булуын телибез.Муниципаль берәмлекне социаль яктан үстерүне күздә тотучыүзара салым җыю программасы нәкъ менә шуңа юнәлдерелгән һәм ул җирлек әһәмиятендәге күп кенә проблемаларны хәл итәргә ярдәм итә.

Зур чыгымнар таләп ителгән эшләрне халык белән берлектә, референдум үткәрү нәтиҗәсендә җыелган үзара салым акчасына эшләргә мөмкин икәненбез беләбез инде.2013 елда дөнья күргән карар нигезендә дәүләт халыктан җыелган акчага дүрт өлеш өстәмә акча бүлеп бирә. Муниципаль программаның максаты –җирле мәсьәләләрне хәл итүдә халыкның үзенең актив катнашуы .Үзара салым җыюның максаты акчага гына кайтып калмый,беренче чиратта ,ул халыкны җирлекнең көнкүрешен яхшыртуга катнаштырырга,битараф мөнәсәбәтне юк итәргә этәргеч бирергә тиеш.

Безнең районда үзара салым программасын тормышка ашыру беркайчан да үзагымына куелмады. Без бу мәсьәләдә район җитәкчелегенең зур контроле астында эшлибез.

Халык җыенында күтәрелгән иң мөһим мәсьәләләр һәм ел дәвамында халык тарафыннан тәкъдим ителгән эшләр өйрәнелгәннән соң, үзара салым акчасына башкарылучы эш төрләре билгеләнә һәм авыл җирлеге Советы депутатлары карары белән раслана.

2018 ел өчен 2017 елның 19 нчы ноябрендә узган референдумда исемлеккә кергән 637 кешедән 500 сум күләмендә ,барлыгы 318500 сум акчаны беренчеләрдән булып тулысынча җыеп бетереп , авыл Советының махсус счетына кертеп бетергәч, безгә республикадан җыелган сумманы 4 тапкыр арттырып ,ягъни 1 млн 274 мең сум күләмендә субсидия бирелде.

 2018 елда авыл җирлегендә барлыгы 1млн 592500 сум күләмендә үзара салым акчасына планга кертелгән эшләр башкарылды: Һәр кеше акчаның туган авылны төзекләндерү өчен тотылганын күреп,белеп торды дип уйлыйм,чөнки башкарылган һәр эш сезнең күз алдында барды.

 Мин сезнең алда 9 пункттан торган һәр эшкә, аерым тукталып,анализ ясап үтәм. Республикадан субсидия кергәнче үк планга кертелгән эшләрне башлап җибәрдек:

**1пункт**.Урамны яктыртучы утларны ремонтлау өчен 15000 сум куелган иде.Килешү төзелгән “Энергосервис” ҖЧҖ белән ел башыннан янган лампочкаларны ,патроннарныалыштыру буенча эш алып барылды;Шулай ук Фирдәвес абыйлар бакча артындагы бер щитта сафтан чыккан таймер, Аллаяровлар һәм Девликамовлар янында ике щитта счетчиклар алыштырылды.

**2 пункт**. Авылны икегә бүлеп агучы елгада ясалган буага 15 метр озынлыкта , диаметры 800 см булган өстәмә труба куелды.Труба салу геодезист билгеләгән нокталар буенча ,ягъни чишмәгә һәм басмага су менеп җитмәслек итеп башкарылды ; Эшне җаваплылыгы чикләнгән “Азамат”оешмасы башкарды һәм бу оешмага смета һәм килешү нигезендә 200 мең сум акча күчерелде.

**3 пункт**. Кече Кошман авылында 15 кә 20 метр зурлыктагы мәйданда 8 уен элементыннан торган балалар өчен уен мәйданчыгы төзелде.Мәйданның тирә ягы панелҗ сетка белән әйләндереп алынды.Җәелгән ком кырыйга таралмасын өчен бордюр ясалды. Эшне шәхси эшмәкәр Абузәров Айдар бригадасы башкарды, бу оешмага смета һәм килешү нигезендә 350 мең сум акча күчерелде.

Авыл башында эшләнде дип әйтүчеләр булды,мөмкин булган бөтен вариант каралды,берничә кешегә җир сорап мөрәҗәгатҗ итү булды.Барысы да баш тарттылар.Садриевлар гаиләсенә рәхмәт,аларнын җир участогына балалар мәйданчыгы ясарга туры килде.

**4 пункт.** 300 метр озынлыкта мәктәп тирә-ягын тотып алу өчен материаллар сатып алуга 150000 сум куелган иде.135000 сумлык 120 панелҗ сетка,15000 сумлык 102 метр труба сатып алынды;Эшне әтиләр һәм мәктәп хезмәткәрләре башкарды.

 **5 пункт**. Урсак урман хуҗалыгында үзләреннән җыелган суммага колонка тирәләренә профнастилдан 4 будка ясап куелды.

**6 пункт** .Чүп-чар капчыкларда җыела башлаган көннән свалканы ябык дип игълан итсәк тә,яздан көзгә кадәр кача-поса анда чүп түгүчеләр шактый булды әле.Чүп түгүне тыю өчен башта тәртипкә салырга кирәк иде. . Без аны юк итү өчен каядыр ташый алмый идек,чөнки ул мөмкин булмаган әйбер.Безнең берничә гектар җиргә таралган свалканы чистартырга Апас районы Шыгай авылы егетләре,Рамиль һәм Рушан Сәмирхановлар алынды.28 августтан 8 нче сентябрьгә кадәр Рамиль ДТ-75 тракторы белән 70 сәгать эш башкарды.1 сәгать эш 950 сум белән исәпләнде.Рамиль таралып яткан бөтен чүп –чарны җыйдырып ,өемнәргә салды.Эксковаторлары бушагач,эш 11 ноябрьдә дәвам итте.Егетләр зур чокырлар казып,чүп-чар өемнәрен шунда эттереп төшереп күмделәр.Бу юлы бульдозер да,эксковатор да эшләде. Эксковаторнын 1 сәгате 1800 сум белән хисапланды.Бу эш өчен 150000 сум куелган иде.Башкарган эш 180 мең сумлык булды.30 мең сум 2019 ел га бурыч буларак керде.Свалканың авылга якын башында балчык алынган тирән чокырлар чүп-чар белән күмелеп бетә алмады.Быел яз аенда аларны балчык ташып күмеп бетерергә кирәк булачак.

**7 пункт**.Суүткәргечләрне ремонтлау һәм моның өчен кирәк булган материалларны алу;Безнең кырда урнашкан чишмә суына куелган каптажга язгы сулар керә дигән сорау булган иде.Нәкъ су агып төшү уңаенда урнашкан су чыганагының капкачы җир белән тигез иде.Бу урын бер бетон кольцо куелып,күтәртелеп эшләнде.Хәзер анда язгы су керү куркынычы юк. Гыйсмәтуллин урамында Мотыйгуллин Фәнисләр каршында иске колонка төбеннән су бәреп чыккан иде,шул урынны ремонтлау белән бергә пожарный гидрант та урнаштырдык.Чөнки Кече Кошманда гидрантларның саны аз.Бу эшләрне башкарган КФХ җитәкчесе Зиннуров Фәриткә 60 мең сум акча күчерелде.

**8 пункт**.Кирәкле материал белән юлларны тәртипкә китерү;Чишмәле урамының Әтрәч дип аталучы ягында 220 метрозынлыкта , 4,0 метр киңлектә юлны төзекләндерү үзара салым программасы буенча 522 мең сумга эшләнгәнен әйтеп уздык инде.. Төрле фракциядәге 259 тонна таш, 261 тонна ком,500 диаметрлы 5 метр труба кергән бу юлны шәхси эшмәкәр Хикматуллин Рөстәм сыйфатлы итеп эшләде.Комның бәясе бу суммага кермәгән.

 **9 пункт**. Кыш көне авыл эчендәге юлларны кардан чистарту; Кыш көне авыл эчендәге юлларны кардан чистарту буенча эшне Садриев Марат Риза улы белән килешү нигезендә эшлибез.Узган ел барлыгы 69 сәгатьлек эш башкарылды .Тракторның бер сәгате 1200сум белән исәпләнде.Барлыгы 82800 сумлык эш башкарылды.20400 сум алдагы елда аларга күчеп,кулланылмыйча калган иде.2018елга Кар чистарту өчен куелган 61500 сум үзара салым акчасы Садриевларга күчерелде.

 Башкарылган эшләрнең сметага туры китереп башкару-башкарылмавын финанс органнары тикшереп , материалларны санап, эшне кабул итеп алганнан соң гына,эшне башкарган оешмаларга казначылык аркылы узара салым акчалары күчерелеп бетте.Акчалар бер кешенең дә кулында булмады,бары тик счеттан-счетка күчерү юлы белән башкарылды.2015 елдан башлап халыктан 1 млн 274 мең сум акча җыелып ,шуңа өстәп республикадан 5млн 096 мең сум субсидия бирелеп,безнең җирлектә 6млн 370000 сумлык эш башкарылды.

Үзара салым программасы гамәлдә булмаса,бу эшләр башкарылмас та иде. Әлеге программа-авыл халкының проблемаларын хәл итү өчен менә дигән ярдәм икәнен беркем дә инкарь итмәс ,мөгаен. Монда утырган һәркемнең бу эшкә минем дә, яки минем гаиләмнең дә күпмедер өлеше керде бит әйтергә хакы бар. Үзара салым буенча дәүләт программасының дәвам итүенә шатланырга кирәк, авылларыбыз яшәешен яхшы якка үзгәртү мөмкинлегеннән тулысынча файдаланып калу мөһим.

 2019 ел өчен 18 нчы ноябрҗдә узган референдумда исемлеккә кергән 618 кешенең 94,01 % ы катнашты һәм аларның 97,76 % ы “әйе” дип тавыш бирде. Референдумда 37 кеше катнашмады,13 кеше 2,24 % ы каршы тавыш бирде. Җирлектә яшәүчеләрнең программаның әһәмиятле булуын аңлап анда актив катнашулары мактауга лаек .Кошманның киләчәгенә, аның үсеш-үзгәрешенә битараф булмаган авылдашлар ”җыелган акчалар авылыбызга файда китерсен,ил-көннәребез тыныч булсын” дип матур теләкләр әйтеп ,әлеге программа нигезендә башкарылачак эшләрне яклап тавыш бирделәр.

 Исемлеккә кертелгән 618 кешедән 500 сум күләмендә 309000 сум акча җыелырга тиеш. Республика 4 тапкыр арттырып 1 млн 236мен сум күләмендә субсидия биргәннән соң аның күләме 1 млн 545000 мең сум булачак. Бу акчаларның 82500 сумы урманчылыкка,1 млн 462500 е Кошман авылына,Кошманның үзен бүлеп карасак,Түбән Кошманга 115500 сум,(577500) Югары Кошманга 177000 сум (885000) туры килә.

 Бүгенге көнгә акчаның 95 % ы, ягъни 292500 сумы җыелды.Тагын 30 кешедән 15000 сум җыясы калды. Алдагы елларда бездә үзара салым акчасының түләнми калган очрагы юк,быел да матур гына җыеп бетерербез дип ышанам.

2019 елда үзара салым акчасына планлаштырган эшләрне санап үтәм.

**Планлаштырган эшләр:**

**2019 елга үзара салым акчасына планлаштырылган эшләр**

**а) авыл җирлеге территориясен төзекләндерү:**

1.Чишмәле урамыныңӘтрәч ягындагыкүлне чистарту һәм тирәнәйтү, моның өчен материаллар сатып алу ;

2.балалар мәйданчыгын төзекләндерү һәм моның өчен материаллар сатып алу (Түбән Кошмандагы балалар мәйданчыгына скамейкалар ясау);

3.авыл җирлегендә торак пунктлардагы чүплекләр территорияләрен чистарту (төп чүплекне чистартып юкка чыгару,30 меңлек бурычка эшләнде);

-колонка тирәләрен төзекләндерү һәм моның өчен материаллар сатып алу (Кошман авылында булган колонка өсләренә будкалар ясап кую);

-җәяүлеләр өчен күпер ремонтлау, моның өчен материаллар сатып алу (2019 нчы елда түләү хисабына Насрутдинов Айратлар артындагы басма Кайбыч торак-коммуналь хуҗалык хезмәткәрләре тарафыннан өстәмә материаллар белән күтәртелеп эшләнде,бу эш өчен без аларга смета нигезендә 60000 сум акчаны быел күчерергә тиеш булабыз)

**б) авыл җирлеге чикләрендәге халыкны су белән тәэмин итүне оештыру:**

-суүткәргеч челтәрен ремонтлау һәм моның өчен материаллар сатып алу (Тишелеп чыккан очракта суүткәргечләрне ремонтлау, мәктәп өчен куелган башняга яңа насос сатып алу);

-су суырту башнясы өчен будка төзү һәм моның өчен материаллар сатып алу (Урсак урманчылыгында);

**в) авыл җирлегендә торак пунктлар чикләрендәге җирле әһәмияттәге автомобиль юлларына карата эшчәнлек:**

- юлларны норматив хәлгә китерү, моның өчен материаллар сатып алу (Зеленая урамында 100 м., Чишмәле урамының Хаялиев Альбертлардан Ганиева Еленаларга кадәр булган 130м арага таштан юл салу; Заречная урамында 2019 нчы елда түләү хисабына 60 метр юл эшләнде,монын өчен Агрохимсервис оешмасына 86032 сум бурычны без быелгы суммадан күчерергә тиеш );

- авыл җирлеге чикләрендәге автомобиль юлларын карап тору Монда кыш көне юлларны кардан чистарту, җәй көне каты- кураларны чаптыру кебек эшләр керә.Кыш көне авыл эчендәге юлларны кардан чистарту буенча килешү елдагыча шәхси эшмәкәр Садриев Марат Риза улы белән төзелде.25 нче декбрҗдән кар чистарту башланып китте.Бүгенге көнгә ЮМЗ һәм клин таккан ХТЗтракторлары 56 сәг.эш башкарырга өлгерде.Тракторның бер сәгате 1200 сум белән исәпләнә. Барлыгы 67200 сумлык эш башкарылды.Урманчылыкта ике генә урам булса да,анда бару һәм кайту да шактый вакытны ала.Эле январь ае бетмәгән.Болай барса, кар чистартуга үзарасалым акчасының шактый өлеше кереп китәчәк.);

**г) ритуаль хезмәт күрсәтүне оештыру, җирләү урыннарын тиешле тәртиптә тоту:**

*-* ритуаль хезмәтләр өчен бинаны ремонтларга материаллар сатып алу (Бу пунктка Түбән Кошман зиратында ритуалҗ хезмәтләр өчен яңа корылма ясау өчен материаллар сатып алу,Югары Кошман зиратында 8 гә 7 зурлыгында эшләнгән шундый ук корылманың калган эшләрен башкару өчен шулай ук материаллар сатып алу керде. Бүгенге көндә аның түбәсе ябылган булса да, идән,түбә, ишек, тимер пич, штукатурка һәм тәрәзә яңаклары ясау кебек эшләр бар әле );

- зиратларны төзекләндерү, моның өчен материаллар сатып алу (Зиратларга табличкалар ясатып кую, кленнардан чистарыну).

 Булып узган референдумнарда актив катнашкан барлык авылдашларыма,авылда җәйге чорда гына яшәүчеләргә,битараф булмаган якташларыбызга рәхмәтемне белдерәм.Үз проблемаларыбызны хәл итәргә бергәләп алынмасак,безнең өчен моны беркем дә эшләмәячәк.Әлбәттә,бөтен кирәк әйберне дә ике –өч елда гына эшләп бетерү мөмкин түгел.Шуңа күрә авылларыбызның яшәешен яхшы якка үзгәртү мөмкинлегеннән файдаланып калыйк.

Узган ел районда Экологик иминлек елы дип игълан ителде.Соңгы елларда чисталык буенча күп эш башкарылды,чөнки Кошман авылы тирәсе чүплек оясына әйләнә башлаган иде.Экологик иминлек елы каты көнкүреш калдыкларын урнаштыру мәсьәләсе хәл ителү белән үзенчәлекле булды.Чүпне теләсә кая түгүгә чик кую максатында, каты көнкүреш калдыкларын пакет-капчыкларда җыю системасы гамәлгә кертелде.Җитәкчеләребез тарафыннан бу эшне оештыруның максаты-район территориясендә әйләнә-тирә мохитнең,авылларның чисталыгын тәэмин итү иде. 28 ноябрьдән,беренче чүп җыела башлаган көннән авыл башындагы чүплекнең ябылуын игълан иттек.Каты көнкүреш калдыкларын җыюны тиешле дәрәҗәдә оештыру,халык арасында анлату эшләре алып бару,килешүләр төзү,подрядчикка тиешле суммада акча җыюны тәэмин итү- авыл җирлеге башкарма комитеты алдына куелган иң кискен һәм социаль яктан мөһим мәсьәләләрнең берсе булды . Шикләнебрәк тотынган эш җайга салынды..График нигезендә ,һәр айның 11 һәм 25 числоларында машина юл кырыена чыгарылган капчыкларны җыеп китә.Подрядчик Хикматуллин тарафыннан графикны бернинди өзү очраклары булмады. җыелган чүп-чар капчыклары ике КамАЗ машинасы булган очраклар бар.Бүгенге көндә оператор Хикматуллин Рөстәм белән килешү төзүчеләр-208 хуҗалык.,килешү төзүдән баш тартучылар -15 хуҗалык .Шул ук вакытта “Бик рәхәт,чүпне кая куярга аптырый идек” дип рәхмәт әйтүчеләр дә җитәрлек.Әлеге эшчәнлекне шәхси зшмәкәр Рөстәм Хикматуллиның лицензиясе булмау гына тоткарлап торды.Кирәкле документларны алу өчен шактый вакыт таләп ителде.Хәзер аның эшчәнлеге закон таләпләре нигезендә алып барыла- ул лицензияләр пакетын алды.Димәк,бернинди чикләүләрсез,теләсә кайсы класска караган калдыкларны җыя ала.2017 елның 15 ноябреннән 2018 елның 31 декабренә Хикматуллинга начисление 370700 сумны тәшкил итә. Шуның 358300сумы,97 % ы җыеп тапшырылды.12400 сум җыеп бетерәсе бар. Бурычлыларны экранда күрәсез .

Федераль Закон нигезендә 2019 елның 1 гыйнварыннан Россия буенча,шул исәптән Татарстанда да ,бу юнәлештә төбәк операторлары эшли башлаячак.Көнкүреш калдыкларын җыю системасы нигездә шул ук калачак.Эшмәкәр Рөстәм Хикмәтуллин чүпне турыдан-турымы,субродрядчы рәвешендәме,элеккечә җыюын дәвам итәчәк.Моңа кадәр ведомостька пропискага карамыйча,фактта кем яши,шулар гына керде ,алардан гына бер кешегә 50 сум исәбеннән акча алынды.Бу көннәрдә төбәкоператорларының бәяләре билгеле булды.Шәһәрдә күп фатирлы йортларда теркәлгән кешеләрбер айга 71 сум,аерым төзелгәнйортларда теркәлүчеләр, монысы инде авыл җирендәгеләргә кагыла,бу йортта яшиме,яшәмиме,бер айга 78,05 түләргә тиеш була .Бу моңа кадәр килешү төзегән йорт хуҗаларына гына түгел,”бездә чүп юк, яки мин аны ягам,үзем юк итәм “дип төрле сәбәпләр табып килешү төзүдән баш тарткан 15 хуҗалыккада кагыла.Безнең җирлектә 776 кеше теркәлгән , димәк шул кадәр кеше санына ай саен квитанцияләр килә башлый.Моңа кадәр ведомость буенча 579 кеше генә акча түли иде.Мисал өчен,5 кеше теркәлгән йортта 1 студент,бер кырыйда эшләүче кеше булганда ,фактта яшәүче 3 кеше 50 сум исәбеннән 150 сум түләсә, моннан соң 5 кешегә түләү 78,05 тиен белән 390,25 тиен булачак.Алга таба бердәм исәп-хисап ясау үзәгенә кертелгәч, һәр йортка квитанцияләр килә башлый һәм льготасы булган кешеләргә субсидия исәпләнәчәк.Хәзерге вакытта халыкка квитанцияләрне тарату һәм түләү механизмы булдырыла.Бөтен регион буенча бердәм тариф,гомум кагыйдәләрдән берәү дә читтә кала алмый.Авылларны төзек һәм чиста тоту беркайчан да мөһимлеген югалтмый. Экологик иминлек үзебез өчен кирәк.

Биредә агрофирма вәкилләре дә, КФХлар, ИП лар катнаша, шул уңайдан искәртеп үтәм,моңа кадәр свалкага техника паркыннан да, ындыр табагыннан да , фермадан да терлек азыгы калдыклары, ремонттан чыккан иске материал ,гомүмән нәрсә кирәкми,шул түгелде.Свалканын һәр хуҗалык , һәр объект, һәр учреждение өчен дә ябык икәнен кат-кат кисәттермәсәгез иде.

Минималь штраф күләме 2000 сумнан башлануын ,бу эш икенче кабатланса,5000 сум штраф бирелгәнен барыгыз да белә. Анда чүп-чарның теләсә нинди төрен илтеп бушату катгый рәвештә тыела. Түләү нгезендә бөтен оешмалар да оператор белән килешү төзеп эшләргә тиеш.

Йорт хүҗасының нинди булуы капка төбеннән үк күренә.Тирә-юнебезнең чисталыгы үзебезнең генә түгел,урамнан узучыларның да күзен иркәли.Җәй айларында кайбер хуҗалыклар кисәтүгә карамастан, үзләренең территорияләрен үләннәрдән чабып чистартырга ашыкмыйлар.Чисталыкны һәм матурлыкны барыбыз да ярата.Әмма ни өчендер боларны безнең өчен кемдер булдырырга тиеш дип уйлыйбыз.Нигә әле кеше капка төбен башка берәү чистартырга тиеш?Безнең бу елда республикадан зур кунаклар катнашында балалар бакчасын ачасы бар,димәк Кошман авылы бу зур вакыйга алдыннан бик тә чиста,бик тә төзек булырга тиеш .Ә аның өчен яз башыннан ук һәр хуҗалыкка үз тирәсен тәртиптә тотуны,чәчәкләр утыртып, мөмкин булганча рәшәткә-коймаларны яңартып куюны сорар идем.

**АВЫЛ ҖИРЛЕГЕНДӘ ДЕМОГРАФИК ХӘЛНЕҢ ТОРЫШЫ**

|  |  |  |  |  |  |
| --- | --- | --- | --- | --- | --- |
|  | 2014 | 2015 | 2016 | 2017 | 2018 |
| Туучы балалар саны | 7 | 7 | 9 | 5 | 6 |
| Үлүчеләр | 22 | 6 | 7 | 14 | 10 |
| Кайтучылар | 31 | 20 | 14 | 5 | 9 |
| Китүчеләр | 19 | 20 | 11 | 14 | 14 |

МӘКТӘПКӘЧӘ ЯШЬТӘГЕ БАЛАЛАР САНЫ.

|  |  |  |  |  |  |
| --- | --- | --- | --- | --- | --- |
|  | 2014 | 2015 | 2016 | 2017 | 2018 |
| Кошман авылы | 69 | 72 | 76 | 64 | 56 |
| Урсак урманчылыгы | 5 | 1 | 1 | 1 | 1 |
| Барлыгы | 74 | 73 | 77 | 65 | 57 |

2018 елда 6 бала дөньяга килде, алдагы ел белән чагыштырганда 1 гә күбрәк.Балаларның икесе кыз, дүртесе ир балалар.Аларның өчесе гаиләдә беренче бала,берсе-икенче бала,икесе - өченче бала булып дөньяга килде. 6 бала безнең җирлек өчен бик аз билгеле.

 Отчет елында 10 кешенең үлеме теркәлде, алдагы елда 14 иде, үлүчеләрнең уртача яше безнең авыл җирлегендә 80 яшь .

**Вафат булучыларның уртача яше.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2010** | **2011** | **2012** | **2013** | **2014** | **2015** | **2016** | **2017** | **2018** |
| 62,5 | 74 | 70 | 75 | 70,5 | 70,5 | 80 | 79 | 80 |

Вафат булучыларның күбесе өлкән яшьтә, өч ир-ат, җиде хатын-кыз. Ләкин арада 59 яшьлек бер ир-ат бар. Соңгы 10 елны анализлап карасак, авыл җирлеге буенча 96 бала дөньяга килгән,166 кеше мәрхүм булган.Шуларнын 20 очрагы-фаҗигале үлем белән бу дөньядан китүчеләр.( асылыну очрагы -6, юл фаҗигасендә -3 кеше ,янып үлүчеләр-2 кеше , суга бату-1, катып үлү-2, аракы белән агулану очрагы-5 .) Отчет елында 9 кеше кайтып урнашты, 14 кеше пропискадан төшеп китте. Бүгенге көндә авыл җирлегендә 794 кеше яши, алдагы ел белән чагыштырганда кеше саны 9 кешегә кимрәк. 2018 елда 3 пар яңа гаилә кордылар, шөкер,аерылышучы гаиләләр юк

**МӘГАРИФ**

Мәктәп һәм балалар бакчасы эшләсә,авыл яши диләр.Кошманның да киләчәге өметле.Тугызъеллык мәктәпләр арасында иң күп укучылар безнең мәктәптә- барлыгы 70 укучы белем ала ”Тиенкәй” балалар бакчасына да 34 бала йөри.Урын җитмәү сәбәпле ,әби-бабайлары белән өйдә утыручылары да,район үзәгендәге балалар бакчасына йөрүчеләре дә шактый.Әлеге проблеманың мөһимлеген күз уңында тотып, ”Мәгариф үсеше” федералҗ программасы нигезендә Кошманда 50 урынга яңа балалар бакчасы төзелеше башланды.Бүген анда кызу эш бара.Мәктәп-авыл җирлегендәге иң зур коллективтан торган учреждение. Авыл җирлегендә оештырыла торган нинди генә эш ,нинди генә чара булмасын, сайлау яки референдум үткәрүме, Сабантуй-бәйрәмнәр уздырумы,чистарту буенча төрле эшләр башкарумы- мәктәпнең бердәм коллективы белән кулга-кул тотынышып,аңлашып,үзаракилешеп эшлибез.Һәрвакыттагыча,мәктәп директорының чыгышын аерым тыңларбыз .

 **.**

 **КИБЕТЛӘРНЕҢ ЭШЧӘНЛЕГЕ**

 Халыкка хезмәт күрсәтүче учреждениеләрнең эшен контрольләү – авыл җирлеге җитәкчелегенә йөкләнә .

 Кошман авылында өч шәхси эшмәкәр Садриев Марат, Гайнетдинов Алмаз, Гафиятуллин Сөләйман кибетләре халыкка сәүдә хезмәте күрсәтә. Кирәкле товар белән кибетләр тәэмин ителгән, ипи сатуда эзеклекләр юк .

 Урсак урманчылыгында товар һәм ипи , килеп сату рәвешендә башкарыла. Кайбычтан автолавка пәнҗешәмбе көнне халыкка сәүдә хезмәте күрсәтә .Якшәмбедән кала һәр көнне Сәрия исемле шәхси эшмәкәр килеп,азык-төлек һәм ипи сата.

 **МӘДӘНИ ЧАРАЛАР**

Соңгы елларда авылларда сизелерлек үзгәрешләр бара: моңарчы күрелмәгән тизлек белән социаль объектлар төзелү , капиталь ремонт эшләре алып барылу –болар барысы да авыл кешесенә киләчәккә ышаныч белән карарга мөмкинлек бирә.

Узган отчет җыелышында без иртәгәдән бу бинада күптән көтелгән капиталь төзекләндерү эшләре башланып китәчәк дип игълан иткән идек.Һәм менә без тулысынча яңартылган,җылы,якты бинада утырабыз.Мәдәният йорты райондагы иң зәвыклы биналарның берсенә әйләнде. Берьюлы ике программа:авыл Советы урнашкан биналарны төзекләндерү программасы буенча 618000 сумлык эш 2 катта ,клубларны төзекләндерү программасы буенча 3млн 500 мең сумлык эш 1 катта башкарылды. Моннан тыш фасадны тышлау өчен 1 млн сум җирле бюджеттан бүлеп бирелде.

Авыл уртасында матур булып балкып утырган бинаны ремонтлауны авылдашыбыз Равил Җәләлиев җитәкчелегендә “Заман” төзелеш оешмасы сыйфатлы итеп, җиренә җиткереп башкарды.Бригада составында Кошман егетләре Садриев Рөстәм, , Гыйләҗев Илнур, Нафиков Равил,Вилданов Илдар,Насрутдинов Илнар ,Сабиров Ибраһим,Гайнетдинов Алмазлар зур тырышлык куеп эшләделәр . Хөрмәтле Альберт Илгизәрович! Безнең күпьеллык хыялыбызны тормышка ашырып, ике катлы мәдәният йортындабашкарылган капиталь төзекләндерү эшләре өчен Сезгә барлык авыл халкы исеменнән бик зур рәхмәт!

 Заманның директоры Равил Гәрәфетдиновичка авыл халкы исеменнән рәхмәт сүзләрен җиткерәм

Мәдәният йорты авыл җирлегендә күмәк мәдәни күңел ачуларның бердәнбер варианты булып кала.Авыл халкының ял итү,аралашу урыны ул. Әлбәттә, мәдәният йортының җыр-моңга, шигърияткә гашыйк, кул эшләренә оста кешеләрнең җыелу үзәгенә әверелдерү өчен эшне дөрес оештырырга кирәк.

 Мәдәният йорты җитәкчесе Гирфанова Ләйсән Әнвәр кызы һәм китапханәче Сафиуллина Гөлия Җәгфәр кызы тарафыннан хәзерләп, ел дәвамында үткәрелгән чаралар күп төрле .Мәдәният хезмәткәрләренә башкалар бәйрәм иткәндә дә эшләргә туры килә.Ләкин үткәрелгән чараларга халыкның аз йөрүе күңелне борчый.Чын сәхнә осталары килеп куйган спектакль-концертларга да халык авырлык белән җыела. Безнең коллективка өч ел рәттән Мордовиянең 13 мең татар яшәгән Ләмбрә районында узган сабантуйда катнашу насыйп булды.Кайбыч районы бу Сабантуйда Татарстанның йөзен күрсәтте.Безнең мәктәп белән берлектә татар халкының көнкүрешен күрсәтүче бизәлгән йортыбыз яныннан кеше бер дә өзелмәде. Ләмбрәлеләрне авылның аш-су осталары пешергән гөбәдия,юка ,башка тәм-томнар белән кунак иттек. Кошман авылында Сабан туен зур хәзерлек белән уздырдык.Аны уздыруда һәр хезмәткәрнең көче керде. Сабантуй үткәрү урыны матур булса да,яңгырлы елда әлеге урында бу бәйрәмне уздыру авыр булуына инандык.Безгә сезнең фикерләрне,теләкләрне искә алып,авылга якынрак җирдә Сабантуй үткәрү өчен урын сайларга кирәк.

**СӘЛАМӘТЛЕКНЕ САКЛАУ**

Модульле яңа фельдшер-акушерлык пунктында ике хезмәткәр Шәрәфиева Рүзилә Мәгъсүм кызы һәм Әхмәтов Ирек Фәрит улы халыкка медицина ярдәме күрсәтәләр. Урсак урманчылыгында яшәүчеләргә медицина ярдәме күрсәтү дә алар өстендә . Фельдшер-акушерлык пунктында авыруларны дәвалау,профилактик эшчәнлек белән шөгыльләнү өчен бөтен шартлар тудырылган. Шуңа да хезмәткәрләрдән авыруларга игътибарлы булулары, эшләрен тиешле дәрәҗәдә башкарулары таләп ителә.

Медицина учреждениесе җитәкчесенең чыгышын аерым тынлап китәрбез.

**ЯШЬЛӘР БЕЛӘН ЭШ ,СПОРТ, АРМИЯ САФЛАРЫНА ЧАКЫРЫЛЫШ**

|  |
| --- |
|  Авылдагы яшьләр дә, мәктәп укучылары да мәктәпнең спорт залыннан тыш, район үзәгендә бассейны белән бергә спорт-сәламәтләндерү комплексына барып та шөгыльләнәләр.Волейбол яратучылар,көрәшкә тартылучы яшьләребез бик күп. Волейбол буенча район чемпионатында безнең җирлектән кызлар командасы 2 нче урынны алды.Спортта актив , башлап йөрүче Динар Гатауллин , Рушан Сайранов ,Булат Садриев, Илнур Ахметшин, Айназ Саттаров кебек егетләребез бар. Программа белән төзелгән футбол кырында балалар да,яшьләр дә җәйге каникулларда рәхәтләнеп футбол уйнадылар.  |

 Авыл җирлегендә 6 яшькә кадәр 52 бала, 6 яшьтән 17 яшькә кадәр 88 ,ә инде17 яшьтән 30 яшькә кадәр 114 кеше бар. 33 студентыбыз бар,алар төрле уку йортларында белем алалар.Шуларның 12е югары белем бирүче уку йортларында укый.

|  |  |  |  |  |  |  |
| --- | --- | --- | --- | --- | --- | --- |
|  | 2013 | 2014 | 2015 | 2016 | 2017 | 2018 |
|  Кошман | 6 | 5 | 4 | 4 | 0 | 3 |
| Урсак урманчылыгы | - | - | - | - |  | - |
| Барлыгы | 6 | 5 | 4 | 4 | 0 | 3 |

 Соңгы елларда Ватанны саклау , армиядә хезмәт итүне үзенең мөһим бурычы итеп санаучы егетләр саны арта бара.Язгы чакырылышта 3 егет армия сафларына китте.

Хәзерге вакытта Сабиров Мөнир Мөсәлим улы Чиләбе өлкәсе Чибәркүл шәһәрендә танк гаскәрләрендә, Назмутдинов Илшат Рөстәм улы Хакасия Республикасы Абакан шәһәрендә тимер юл гаскәрләрендә, Камалиев Айдар Рөстәм улыКалининград өлкәсе Приморск-Новый шәһәре Дорожный поселогында диңгез пехотасы гаскәрләрендә хезмәт итә. Аларның әти-әниләренә илебез чикләрен сакларлык лаеклы уллар үстерүләре өчен рәхмәт әйтәбез ,егетләрнең исән-сау авылга әйләнеп кайтуларын телибез.

**СОЦИАЛЬ ХЕЗМӘТ КҮРСӘТҮ**

 Безнен жирлектә 221пенсионер гомер кичерә. Аларның 75 ен I, II, III төркем инвалидлар, 10сын бөтенләй ялгызлар, 1 сен Бөек Ватан сугышы ветераны узган ел 95 яшен тутырган Зиганшин Хәсән абый , 1 сен сугыш ветераннарының тол калган хатыны Сафиуллина Вәсилә апа , 13 ен тыл хезмәтчәннәре тәшкил итә.. Бөтенләй ялгызлар белән беррәттән балалары кырыйда булып, бүгенге көндә ялгыз яшәүче 27 ветераныбыз һәм 27 парлы гаиләләр бар. Авыл җирлегендә Ветераннар Советын соңгы елларда Саттарова Гүзәлия Фәрит кызы җитәкләде.Ул әтисенең сәламәтлегенә бәйле рәвештә эшне алып бара алмый. Ветераннар Советына җитәкче табу авырлык белән бара,тәкүдим ясап караган кешеләр бу вазифага алынасы килми. Безнең максат-өлкән буын кешеләренең ,тыл хезмәтчәннәренең ,сугыш ветераннарының, ялгыз әби-бабайларның гомер көзен ямьләндерү. Аларга ярдәм итү, бәйрәмнәр белән котлаулар оештыру,очрашуларга чакыру.

 Авыл җирлегендә Җиңү бәйрәме,Өлкәннәр көне, авыз ачтыру, Корбан бәйрәме - өлкәннәрне җыеп зур хәзерлек белән уза.Отчет елында авыл җирлегендә яшәүче 3 кешегә:Сафиуллина Вәсилә апага,Садыйков Әхәй һәм Мозаффаров Фәрит абыйларга 90 яшь тулды. Аларның һәрберсенең өенә барып Президент Путин котлавын,район башлыгы Альберт Илгизәровичның бүләген тапшырып ,үзебезнең котлауларны да җиткердек.Шулай ук ел дәвамында түгәрәк даталарын уздырган юбилярларны котлап, аларга район башлыгының Рәхмәт хатын тапшыру матур традициягә керде .Өлкәннәр көне уңаеннан 5 ар кг шикәр комы һәм 6 кг югары сортлы он таратылды.Барлык пенсионерлар исеменнән район башлыгына һәм “Дубрава” агрофирмасы җитәкчелегенә рәхмәт җиткерәм.

 Район үзәгендә 50,55,60,хәтта 65 ел бергә яшәүче парларны Рәйхан кафесына чакырып хөрмәтләү матур традициягә әйләнде.Район башлыгы Альберт Илгизәрович бу чараларда үзе катнашып,һәр гаиләгә матур теләкләрен әйтеп,Рәхмәт хаты һәм бүләкләрен тапшырды.2018 елда бу тантанада алтын туйларын бәйрәм итүче Рафил һәм Вәсилә Тимергалиевлар катнашты.Авыл җирлегендә парлы матур гомер юлы кичереп, яшь буынга үрнәк күрсәтүче гаиләләребез тагын да күбрәк булсын иде.

 Соңгы елларда эчүчелекне балигъ булмаган балалары булган әниләр арасында юк дип әйтергә була.Исәптә торучы гаиләләр юк . Авылда 5гаиләдә 7инвалид бала тәрбияләнә. 18күп балалы гаиләләребезбар.

Яңа ел алдыннан авылдагы балалар бакчасына йөрмәүче 23 балага яңа ел бүләкләре таратуны оештырдык.

 **ХОКУК ТӘРТИБЕН САКЛАУ**

 Авыл җирлеге җитәкчелеге эшенең тагын бер юнәлеше-үз территорияңдә хокук тәртибе үтәлешен тәэмин итү,яшьләрне хокукый яктан тәрбияләү,закон бозуларны профилактикалау. Безнен авыл жирлегендә полициянең участок уполномоченные булып Ногманов Раил Равил улы хезмәт күрсәтә . Участок уполномоченные белән авыл жирлеге җитәкчелеге тыгыз бәйләнештә торып һәм килеп туган проблемаларны бергә хәл итеп эшләгәндә генә тынычлык һәм тәртипне саклап була.

 Илдәге,бөтен дөньядагы кайбер вакыйгалар күрсәткәнчә,бүгенге көндә террорчылык реаль тормыш факторына әйләнде.Экстремизм һәм террорчылык – иң тотрыклы,имин җәмгыятьне дә какшатырга сәләтле зур куркыныч көч. Безгә уяулыкны һәм саклыкны югалтырга ярамый.Авылда шик тудырырдай ят кешеләр күренсә ,шикле әйберләргә тап булган очракта бу хакта кичекмәстән авыл җирлегенә яки полициягә хәбәр итүегезне сорыйм.Авыл җирлеге территориясендә эчүчелек кимесә дә, яраксыз спирт сатучылар барлыгын барыбыз да беләбез.Барысын да тотып бетереп кенә булмый. Хокук сагында эшләүче Раил Равилович бүген сезнең каршыда чыгыш ясаячак.

**ЯНГЫН КУРКЫНЫЧСЫЗЛЫГЫ КАГЫЙДӘЛӘРЕНЕҢ ҮТӘЛЕШЕНЕҢ ТОРЫШЫ**

 Янгыннар, ни кызганыч, күзәтелеп тора һәм алар тормышыбызга зур зыян сала, фаҗигаләргә китерә. 2019елда безнең авыл җирлегендә аллага шөкер, янгын чыгу очрагы булмады.

 Ел дәвамында янгын сүндерү хезмәтендә эшләүче хезмәткәрләр белән берлектә күп кенә йортларда йөреп,тикшерү үткәрелде. Төзек түгел мич, иске,чыбыгы күренеп торган электр уткәргеч, мич янына өелеп куелган утын,мунча миченә дөрес алынмаган һәм тиешенчә куелмаган морҗалар-болар янгын чыгуга сәбәпче очраклар. Бу мәсьәләдә сак булып, үзебезгә дә,тирә-күршеләргә дә куркыныч тудырмасак иде.Аянычлы хәлләр турында ишетеп торабыз. Бигрәк тә үзләре генә яшәп ятучы, эчүчелек белән шөгыльләнүче ир-атларны карап торуны шул тирәдә яшәүчеләрдән дә сорар идем. Бу урында иминиятләштерү турында сүз алып бару мөһим дип саныйм.Янгын чыкканнан соң,йорт-җирнең бик аз суммага яки бөтенләй иминиятләштермәгәнлеге турында ишетәбез,ләкин эш узган була.Кошман авыл җирлегендә исәптә булган 279 шәхси йорт хуҗаларының 28 е йорт-милекләрен иминиятләштерүне кирәк дип тапмаганнар. .

**Кошман авыл җирлеге буенча иминиятләштерелмәгән йортлар исемлеге.**

|  |  |
| --- | --- |
| № | ИФ |
|  | Кошман авылы |
| 1 | Хәйретдинов Марат Әбрарович |
| 2 | Сәгунов Мәхмүт Мәсхүтович |
| 3 | Зиганшин Равил Хәсәнович |
| 4 | Сафиуллина Сания Кәбировна |
| 5 | Пестриков Владимир Фаритович |
| 6 | Кашапов Марат Хәлилович |
| 7 | Салахов Радик Хәлимович |
| 8 | Габитов Илгиз Рифкатович |
| 9 | Габитова Гөлфирә Борһановна |
| 10 | Незамутдинова Гөлфия Ярхәмовна |
| 11 | Салахова Миннехан Ярхәмовна |
| 12 | Халиков Салават Рифович |
| 13 | Осокин Анатолий Павлович |
| 14 | Ахмадуллин Илнар Илдусович |
| 15 | Сагитов Ильяс Хәбирович |
| 16 | Бикаев Әмир Галәтдинович |
| 17 | Нафиков Илдус Хәлимович |
| 18 | Казаков Виктор Михайлович |
| 19 | Замалутдинова Гөлгенә Хәлимовна |
| 20 | Фаттахова Алсу Хәмзовна |
| 21 | Ганеева Елена Алексеевна |
| 22 | Насретдинова Рузания Галимовна |
| 23 | Низамутдинов Фирдүс Харисович |
| 24 | Сабиров Ибраһим Фәһимович |
| 25 | Саттаров Раил Кәбирович |
| 26 | Сайранова Мөнирә Хәбибовна |
| 27 | Хамидуллин Фоат Хәлилович |
| 28 | Фәйзуллин Тәлгать Шәйхуллович |

 Башняларның өчесе дә янгын машиналарына су алу өчен краннар,полугайкалар белән җиһазланган, су алу өчен 11 гидрант бар.Алар кыш айларында кардан чистартылып тора.

**ПРЕДПРИЯТИЕ ҺӘМ УЧРЕЖДЕНИЕ ҖИТӘКЧЕЛӘРЕ БЕЛӘН ҮЗАРА ЭШЧӘНЛЕК**. **ИГАНӘЧЕЛЕК**

 Авыл җирлеге Советы территориясендә “Дубрава” агрофирмасының Кошман филиалы,“Садриева С.Х.” крестьян-фермерлык хужалыгы һәм Урсак урманчылыгы урнашкан. Җитәкчеләр белән үзара аңлашып эшлибез. Бюджет хезмәткәрләре көче белән шактый гына яфраказык хәзерләп тапшырдык.Агрофирма җитәкчелеге бәйрәмннәрне уздырганда иганәчелек ярдәме күрсәтте . Үзебезнең Кошман филиалында бер трактор,машина булмавы гына эшне оештырганда үзен нык сиздерә.2-3нче филиалларда урамдагы карларны агрофирма тракторлары чистартканда,без бу эшне үзара салым акчасына башкарабыз. Мәчеткә халыкны җыеп Авыз ачтыру мәҗлесен бертуган Садриевлар һәм аларның гаиләләре уздырдылар.Соңгы өч елда Өлкәннәр көне безнең җирлектә бигрәк тә зурлап үткәрелде,чөнки авыл җирлегендә яшәүче пенсия яшендәге йөздән артык авылдашын Өлкәннәр көне һәм Корбан бәйрәме уңаеннан Равил Гарәфетдин улы район үзәгенә ,үзенең Рәйхан кафесына,мул итеп корылган табыннар артына чакырып кунак итте.Очрашуга 200 дән артык пенсия яшендәге апа-абыйлар чакырылган иде.Киң күңелле авылдашыбыз Равил Гарәфетдин улының кылган игелекле гамәлләре үзенә меңе белән әйләнеп кайтсын.Мәдәният йортында Яңа ел уздыру өчен авылдагы шәхси кибет хужалары Сөләйман Гафиятуллин , Марат Садриев товар,агрофирма лотерея уеннарына накладнойлар белән ярдәм күрсәттеләр.Альберт Хаялиев Йолдыз яңгыры дип аталган утяктырткыч бүләк итте.Авылдашларым Олы һәм Кече Кошман мәчетләренә дә булышып торалар. Кече Кошман мәчетенә Рафис абый Шагидуллин 20000 сум,Садриев Айрат-15000 сум,Мотыйгуллин Салих абый 10000сумлык ярдәм күрсәтте. Мәйданнары шактый зур булган зиратларыбызда өмә үткәргәндә Ахметзянов Зөфәр,Сагдиев Фирнат,Камалиев Алмаз,Кадыйров Илдар,Файзуллин Фәнис берсүзсез үз техникалары белән булыштылар. Кадыйров Илдар шулай ук клуб бакчасына 3 машина туфракны да бушка алып кайтып бирде.Мотыйгуллин Салих абый белән Рөстәм Назмутдиновлар чишмәгә бара торган юлга такта салып,басма ясап куйдылар.Әлеге чишмәне төзекләндерүне Альберт Хәялиев вәгъдә итте.Шуңа күрә бу эш үзара салым планына куелмады.Узган ел мәчет биналарын һәм урнашкан җирләрен теркәү катгый куелды.Моның өчен зур суммада акча кирәк булганлыктан,ярдәм сорап авыл халкына мөрәҗәгать итәргә туры килде.Кече Кошман халкыннан 37350 сум,Югары Кошман халкыннан 56750 ,барлыгы 94100 сум акча җыюны оештырып,җомга намазына җыелган халык алдында,ике мәчеткә илтеп тапшырдык.Барыгызга да Аллаһынын рәхмәте булсын!Бүгенге көндә хәзрәтләр теркәү эшләрен башкарып чыктылар. Әле ул җыелган сумма бу эшләрне башкарып чыгу өчен җитәрлек түгел, калганын мәчетләр үз хисабына күтәрә дип сезгә җиткергән идек.Чыннан да бу эш ике мәхәлләгә дә 82 шәр мең сумга төште.Югары мәчет үзләре хисабыннан 25250сум,Түбән мәчет 43650 сум түләп ,теркәү эшләрен башкарып чыктылар.

Олы Кошман зиратында ритуалҗ хезмәтләр өчен бина төзелешенә булышучыларны санап китәм:

-9 пачка кирпечне Нижний Услон кирпеч заводы директоры Нефедов түләүсез бирде;

-80 капчык цемент Казан эшмәкәре Сөләйманова Резидә тарафыннан алынды,гипсокартонны шулай ук Казаннан бер эшмәкәр ханым бирде,Сафин Риваль абый техника белән алып кайтуны оештырды;

-тәрәзәләр ясау өчен 25 мең сум белән Хәялиев Альберт Илдусович ярдәм итте;

-Түбә ябу өчен профнастилны Шагидуллин Рафис Рифкать улы кайтарды;

-блок,такталар алганда Чүтидән Шәрәфетдинов Дамир бәясен төшереп бирде;

-фундаментны Садыков Габделхак Хәй улының эксковаторы казыды;

-кирпеч өю эшләрен Рөстәм Садриев бригадасы ,агач эшләренРавил Шәфиев бригадасы егетләре башкарды;

-Әнвәр Гирфанов,Радик Шәфиев күп булыштылар,өмә белән башкарылган эшләрдә шулай бик күп авылдашлар үз өлешләрен кертте.

Авыл Сабан туе быел яңа урында-мәктәптән ерак түгел урнашкан яшел аланлыкта оешкан төстә,күңелле узды.Күңелле уеннарга,матур җырларга,күпсанлы бүләкләргә бай булган Сабан туен үзебезнең җирлектә үсеп чыгып чын эш кешесе итеп таныткан егетләрнең ярдәме белән күңелле итеп уздырабыз. 2018 елда Сабантуйны үткәрүдә булышучыларны экранда күрәсез :

**Югарыда санап үтелгән,бәлки төшеп калган исемнәр дә бардыр,**Игелекле эшләре белән авыл җирлеге үсешенә,төзекләндерүенә үз өлешләрен кертүче авылдашларыбызга, туган авыллары өчен җан атып торган һәркемгә авыл халкы исеменнән ,авыл җирлеге башлыгы буларак үз исемемнән рәхмәт сүзләрен җиткерәм. Аллаһ тәгалә сезгә меңе белән кайтарсын.Игелекле гамәлләрнен зуры һәм вагы юк.Хәйрия дип түгел,Тәңре хакы, кеше хакы, ана һәм бала хакы дип эшләнгән изге гамәлләрне күбрәк кылсак иде.

|  |  |  |
| --- | --- | --- |
|  | Агрофирма  | 25000 |
|  | Хәялиев Альберт Илдус улы | 10000 |
|  | Садриев Марат Риза улы | 10000 |
|  | Музафаров Азат Фәрит улы | 10000 |
|  | Садыйков Габделхак Хәй улы | 5000 |
|  | Залялиев Равил Гарәфетдин улы | 5000 |
|  | Шагидуллин Рафис Рифкать улы | 5000 |
|  | ООО “Молторг” | 5000 |
|  | Садриев Айрат Риза улы | 5000 |
|  | Сафин Риваль Зәйнулла улы | 5000 |
|  | Хәйретдинов Рәмис Рафыйк улы | 2000 |
|  | Шәрәфиев Айдар Мансур улы | 2000 |
|  | Гайнетдинов Алмаз Әкрам улы | 2000 |
|  | Хәйретдинов Айдар Камал улы | 2000 |
|  | Шәрәфиев Илгиз Хәбир улы | 2000 |
|  |  Биктагирова Суфия  | 2000 |
|  | Хикматуллин Рөстәм Тәлгать улы | 2000 |
|  | Гилязов Рафис Равил улы | 2000 |
|  | Садриев Илшат Риза улы | 2000 |
|  | Шәфиев Ренат Равил улы | 1000 |
|  | Сайранов Равил Рифкать улы | 1000 |
|  | Хәйретдинов Альберт Мәсгуть улы | 1000 |
|  | Садриев Рөстәм Әбрар улы | 1000 |
|  | Сайранов Рушан Рөстәм улы | 1000 |
|  | Гафиятуллин Сөләйман Лотфулла улы | 1000 |
|  | Сабиров Хәсән Фәһим улы | 500 |
|  | Бурганов Рөстәм Наил улы | 500 |
|  | Насретдинов Айрат Ринат улы | 500 |
|  | **Барлыгы** | **110500** |

**ДИНИ ТӘРБИЯ**

 Кошман – ике мәһәлләле авыл. Авыл халкының дини белем алырга теләге зур,өлкән яшьтәгеләр белән бергә яшьләр һәм балалар да дин гыйлемен алырга омтыла.Укулар мәчет һәм мәдрәсәдә уза . Укыйсы килгән кешеләргә мөмкинлекләр тагын да артты.Чөнки авылыбызда мәчет янәшәсендә дини белем йорты-мәдрәсә дә эшләп килә . Биредә белем алу өчен бөтен мөмкинлекләр тудырылган. Иң мөһиме -укытучыларыбыз бар. Бүгенге көндә ике мәхәлләдә дә укулар оештырылган.Хатын-кызлар,ир-атлар,кыз һәм ир балалар,барлыгы 76 кеше, төрле группаларда дин гыйлемен өйрәнәләр.Мәдрәсәдә 47,Т.К.-29

 **АВЫЛ ҖИРЛЕГЕНЕҢ ЭШЧӘНЛЕГЕ**

Кошман авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”дигән 131 Федераль Законга таянып эшли .

 Авыл җирлеге 7 округка бүленгән, һәр округта 5 елга сайланган депутаты бар.

 Отчет чорында 3 гражданнар җыены һәм 7 авыл җирлеге Советы утырышлары узды. Депутатлар составыннан торган 4 комиссия оешып эшли. Гражданнарны кабул итү көне булып сишәмбе, жомга көннәре санала. Һәр гариза теркәлә, телдән мөрәҗәгатьләр язылып бара. Һәрберсен уңай якка хәл итәргә тырышабыз. 2018нче елда барлыгы 26 граждан кабул итүдә булган, 295 белешмә һәм 87 хужалык һәм йорт кенәгәләреннән күчермә ,14 характеристика бирелгән . 9 нотариаль хезмәт күрсәтелгән. Авыл җирлеге Советы кабул иткән һәр карар ,булган яңалыклар авыл җирлеге Советының махсус сайтына куелып бара. Үзегез күргәнчә, авыл жирлеге Советының эшчәнлеге күпкырлы. Ә бу эшчәнлекне тиешле югарылыкта оештыру өчен барыбызның да бердәм булуы кирәк. Игелекле эшләре белән авыл җирлеге үсешенә,төзекләндерүенә үз өлешләрен кертүче авылдашларыбызга, җирлектә төрле эшләрне башкарган подрядчикларга, безнең белән бер командада кулга-кул тотынып эшләгән барлык хезмәткәрләргә чын күңелдән рәхмәт әйтәм. Бергә-бергә алда торган эшләрне дә үтәрбез дип ышанам.

 Экраннан күргәнегезчә ,отчет елында безнең җирлектә, республика программалары нигезендә 28 млн 553 мең 650 сумлык эш башкарылган. 2019 елда 60 млн 101мең 170 сумлык инвестиция кертү көтелә. Әле монда үзара салым буенча суммалар кермәгән.

**2018 елда Кошман авыл җирлегендә эшләгән республика программалары**

|  |  |  |
| --- | --- | --- |
| “Авылда яшәүче яшь гаиләләрнең һәм яшь белгечләрнең торак шартларын яхшырту” | 1 гаилә | 1305,36 |
| “Гражданнар” программасы буенча  | 1 гаилә | 637,980 |
| Юл төзелеше | 1.Сәгыйди урамы590 м2.Заречная урамы 590 м | 2131,1101931,850 |
| Клубларны капиталь төзекләндерү | -Мәдәният йорты бинасына капиталь ремонт-фасадны ремонтлау | 3500,01000,0(җирле бюджет) |
| Авыл җирлеге башкарма комитеты урнашкан биналарны төзекләндерү | Авыл җирлеге башкарма комитеты урнашкан кабинетларны төзекләндерү | 618,4 |
| “Чиста су” | Яңа башня, скважина, су саклау зонасы,50 метр суүткәргеч  | 3508,0 |
| Урамны яктыртучы утларны төзекләндерү | Олы Кошман авылы45 яктырткыч | 720,950 |
|  | Сыерлар торагына капиталь ремонт | 1200,0 |
|  | Кошман авылында 50 урынга балалар бакчасы  | 13000,0 |

**2019 елда Кошман авыл җирлегендә эшләячәк республика программалары**

|  |  |  |
| --- | --- | --- |
| Авылда яшәүче яшь гаиләләрнең һәм яшь белгечләрнең торак шартларын яхшырту” | 8 гаилә чиратта тора |  |
|  | Кошман авылында 50 урынга балалар бакчасы | 58901,170 |
|  | Сыерлар торагына капиталь ремонт | 1200,0 |

18 нче мартта Россия Президентын сайлаулар узды. Ул безнең авыл җирлегендә зур оешканлык белән белән үтте,Кошман сайлау участогы районда сайлаучылар саны күп булуы белән аерылып тора.Сайлауда 570 сайлаучының 98 % ы катнашты һәм аларның 97 % ы Владимир Путинны яклап тавыш бирде.Сайлау кампаниясе вакытында эшләгән сайлау комиссиясенең председателе һәм секретарена ,аның членнарына, һәр йортка кереп,аңлату эше алып барган агитаторларга, спонсорлык ярдәме күрсәткән агрофирма җитекчелегенә,һәм зур оешканлык,матур сайлау нәтиҗәләре күрсәткән ,бердәмлек өчен тавыш биргән халкыма зур рәхмәтемне белдерәм.

2019 елдан өч еллык сайлаулар циклына аяк басабыз. Сентябрь аенда Татарстан Дәүләт Советына депутатлар сайлау узачак. Республика һәм район җитәкчеләребез тарафыннан безнең җирлеккә шундый игътибар булганда,без рәхмәт йөзеннән алда булачак сайлауларда да бердәмлегебезне күрсәтербез дип ышанам.

Район күләмендә 17 авыл җирлеге арасында уза торган рейтингта безнең авыл җирлеге еллык нәтиҗәләр буенча 2 нче урында. Рейтингта эшчәнлеккә бәя социаль-икътисади үсешкә карап куела. Рейтингтагы алдынгы урын ул-муниципаль берәмлекнең һәм авыл җирлегендәге яшәүче халыкның уртак тырышлыгы нәтиҗәсе

 Хөрмәтле Альберт Илгизәрович! Безнең авыл җирлегенә булган игътибарыгыз өчен, отчет җыелышларында күтәрелгән проблемаларны хәл итүдә булышып,авылларның социаль йөзен үзгәртүгә,халыкның тормышын җиңеләйтүгә юнәлдерелгән төрле программалараркылы Кошман авыл җирлегендә яшәүчеләрне юллы да ,сулы да ,утлы да ,матур мәдәният йортлы да иткән өчен Сезгә барлык халык исеменнән рәхмәт сүзләрен җиткерергә рөхсәт итегез.

Уңышлы ,тыныч еллар килеп, 2019 елга планлаштырылган эшләрне тулысынча башкарып чыгуны Аллаһ Тәгалә насыйп итсен!

 **Игътибарыгыз өчен рәхмәт!**